דרימוורקס

סרטי דרימוורקס (באנגלית: DreamWorks Pictures - דרימוורקס פיקצ'רס) הוא אולפן קולנוע אמריקאי בבעלות אמבלין פרטנרס, שמפיק סרטי קולנוע . בראשית דרכה, שמה של החברה היה DreamWorks SKG, כשראשי התיבות בשם החברה "ס.ק.ג." נלקחו משמות המשפחה של מייסדיה: סטיבן ספילברג, ג'פרי קצנברג ודייוויד גפן. משרדיה הראשיים של החברה שוכנים ביוניברסל סטודיו קומפלקס (Universal Studios Lot), מחוז לוס אנג'לס, קליפורניה. היסטוריה ב-1994 החברה הוקמה על ידי סטיבן ספילברג (הבמאי והמפיק), ג'פרי קצנברג (לשעבר מנהל חטיבת ההנפשה באולפני דיסני) ודייוויד גפן (מייסד חברת המוזיקה Geffen Records), עם תמיכה כספית מצדו של פול אלן (ממייסדי מיקרוסופט). חטיבת המוזיקה של החברה לא עמדה בציפיות, ונמכרה ב-2003 לחברת Universal Music Group. בשנת 2004, בעקבות ההצלחה של סרטי האנימציה של DreamWorks Pictures בקופות, החליטה החברה להפסיק להפיק אנימציה תחת השם DreamWorks Pictures, להפריד את פעילותה בתחום האנימציה, וחברת אולפני ההנפשה של דרימוורקס יצאה להנפקה בבורסה. בשנת 2006, בעקבות חובות של למעלה מ-400 מיליון דולר נמכרה חברת דרימוורקס (לא כולל חברת האנימציה DreamWorks Animation שכאמור הונפקה בנפרד) לחברת סרטי פרמאונט תמורת 1.3 מיליארד דולר כולל כיסוי החובות. לוגו דרימוורקס בלוגו של החברה (שמופיע בתחילת כל סרטיה) מוצג סהר, עליו יושב ילד ובידו חכה. קישורים חיצוניים אתר האינטרנט הרשמי של דרימוורקס (באנגלית) דרימוורקס, האתר הרשמי (באנגלית) דרימוורקס, במסד־הנתונים הקולנועיים IMDb (באנגלית) מאיה שני, סטיבן שפילברג חוזר לעצמאות, באתר News1 מחלקה ראשונה, 19 באוגוסט 2009 שחר שושן, DreamWorks: כך הופכים חלומות לאנימציה, באתר ynet, 11 באפריל 2014 דרימוורקס, דף שער בספרייה הלאומית דרימוורקס, במסד הנתונים הקולנועיים IMDb (באנגלית)